Pattani ANC High Risk

**นวตกรรม**

**โรงพยาบาลกะพ้อ**

**นายยาการียา ยูโซะ**  ตำแหน่งนักวิชาการสาธารณสุข โรงพยาบาลกะพ้อ **นายอัสซัม บือแน** ตำแหน่งนักวิชาการคอมพิวเตอร์ โรงพยาบาลกะพ้อ

**บทคัดย่อ**

ปี พ.ศ. 2556 งานอนามัยแม่และเด็ก สำนักงานสาธารณสุขจังหวัดปัตตานี ได้ให้ทุกอำเภอในจังหวัดปัตตานีใช้โปรแกรม Pattani ANC High Risk ในรูปแบบไฟล์ Excel แบบออนไลน์ ในการบันทึกข้อมูลหญิงตั้งครรภ์ที่มีความเสี่ยงสูง จากการใช้โปรแกรมดังกล่าว ตั้งแต่ปี พ.ศ. 2556 –2560 ผลการใช้โปรแกรมข้อมูลในการบันทึกมีมากขั้น มีความซับซ้อนมากขึ้น ส่งผลให้โปรแกรมประมวลผลล่าช้ามากขึ้น จนบางครั้งไม่สามารถเข้าดูข้อมูลได้ การค้นหาข้อมูลต่างๆในโปรแกรมทำได้ยาก ไม่สามารถป้องกันหรือปกปิดข้อมูลความลับของผู้ป่วยได้ โปรแกรมไม่สามารถประมวลผลในรูปแบบกราฟได้ และไม่สามารถต่อยอดหรือพัฒนาโปรแกรมต่อไป

จากปัญหาข้างต้น ทางกลุ่มงานสารสนเทศ(IM) ร่วมกับงานยุทธศาสตร์ โรงพยาบาลกะพ้อ ได้คิดค้นโปรแกรม Pattani ANC High Risk ในรูปแบบใหม่ โดยเป็นโปรแกรมประเภท web application แบบออนไลน์ ซึ่งโปรแกรม Pattani ANC High Risk ในรูปแบบใหม่นั้น เป็นระบบการจัดเก็บข้อมูลและติดตามหญิงตั้งครรภ์ที่มีภาวะเสี่ยงสูงทั้งหมดในจังหวัดปัตตานี โดยเป็นโปรแกรมที่พัฒนาให้ใช้งานในเบราเซอร์ (Browser) ซึ่งสามารถใช้งานได้ในระบบออนไลน์ พร้อมทั้งสามารถประมวลผลการบันทึกข้อมูลในระดับระดับตำบล ระดับอำเภอ และระดับจังหวัดในรูปแบบกราฟ และผู้รับผิดชอบงานสามารถค้นหาหญิงตั้งครรภ์ที่มีความเสี่ยงสูงได้รวดเร็วเพียงแค่พิมพ์คำที่ต้องการค้นเพียงบางส่วนเท่านั้น ก็สามารถค้นหาได้ทั้งฐานข้อมูล สามารถปกปิดข้อมูลที่เป็นความลับของหญิงตั้งครรภ์ได้ สามารถแจ้งเตือนหญิงตั้งครรภ์ที่มีความเสี่ยงสูงให้ผู้รับผิดชอบงานรับทราบ ผู้รับผิดชอบงานระดับจังหวัดมีความสะดวก รวดเร็วในการเข้าถึงข้อมูลเพื่อบริหารจัดการต่อไป ผลการใช้โปรแกรม Pattani ANC High Risk ในรูปแบบใหม่นั้น เจ้าหน้าที่ที่รับผิดชอบงานมีความพึงพอใจในการใช้งานโปรแกรม ร้อยละ 92 ข้อมูลมีความถูกต้อง ร้อยละ 97 และโปรแกรมมีความรวดเร็วในการค้นหา บันทึก แก้ไขข้อมูล น้อยกว่า 2 วินาที

คำสำคัญ :

Pattani : ใช้ทั้งจังหวัดปัตตานี

ANC : หญิงตั้งครรภ์

High Risk : ภาวะเสี่ยงสูง